stanford-oval/wikipedia huggingface dataset:
שלום אלבז

| --- | --- |
אין תמונה חופשית
 לידה:  1920 ה'תר"ף מרוקו
 פטירה:  מאי 2001 (בגיל 81 בערך) י"א באייר ה'תשס"א ירושלים, ישראל ישראל
 מקום קבורה:  הר המנוחות
 מדינה:  ישראל 
 מקום פעילות:  חדרה
 תקופת הפעילות:  ? – מאי 2001 
 תחומי עיסוק:  הלכה, פרשנות תורה, דקדוק, פיוט
 תפקידים נוספים:  סופר בית הדין ואחראי על נישואין וגירושין במרקש, רב שכונת גבעת אולגה ורב העיר חדרה
 רבותיו:  הרב אברהם אביטבול
 תלמידיו:  מאיר אלעזר עטיה
 חיבוריו:  שלום רב
 אב:  הרב חיים אלבז
 אם:  סוליכא לבית אפריאט
 
הרב שלום אלבז (סביבות ה'תר"ף, 1920 – י"א באייר ה'תשס"א, מאי 2001, ירושלים) היה רבה הראשי הספרדי של העיר חדרה.
תולדות חייו

נולד בסביבות שנת ה'תר"ף (1920) במרוקו לרבי חיים אלבז וסוליכא לבית אפריאט. למד בישיבתו של הרב אברהם אביטבול במרקש, למד בשבתות את מקצוע הדרשנות אצל הדרשן של העיר מרקש רבי שלמה קדוש, שימש כסופר בית הדין וכאחראי על סידור חופה וקידושין ועריכת גיטין בבית הדין האזורי של מרקש. לאחר עלותו לישראל שימש כרב בשכונת גבעת אולגה, ובשנת 1959 התמנה לממלא מקום רבה הספרדי של העיר חדרה כולה. בשנת 1963 נבחר במינוי קבע לתפקיד. היה ממייסדי "התאחדות הרבנים הספרדים בצפון", וחבר "חבר הרבנים שעל ידי הפועל המזרחי. היה ידוע כמומחה לפיוטי יהדות מרוקו, והפייטן מאיר אלעזר עטיה היה מתלמידיו.
בסוף שנות ה-70 של המאה ה-20 פרש לגמלאות, ובמקומו נבחר הרב שמעון ביטון. הוא עבר להתגורר בשכונת הר נוף בירושלים. נפטר בי"א באייר ה'תשס"א, מאי 2001, ונקבר בהר המנוחות.
על שמו רחוב בחדרה.
ספרו

שלום רב - פירושים על התורה על פי הפשט והדקדוק וביאור לפירוש רבי אברהם אבן עזרא.
הערות שוליים

↑  מובא בתוך: הרב יצחק דלויה, ויזרע יצחק, הר ברכה ה'תשס"ד, עמ' 14
↑  בחיים הדתיים, הצופה, 10.07.1955.
↑  הרב הספרדי בחדרה מעריב, 8.1.1963
↑  מודעה בעיתון מעריב מתאריך 22 בנובמבר 1959.
↑  כאן
↑  "שבילין" שנה ח (כא-כב) עמ' רנז
| --- | --- |
בקרת זהויות :  NLI: 987008554171505171  ISNI: 0000 0000 5096 1257  LCCN: nr91009805  VIAF: 24453910   WorldCat (עם VIAF): 24453910 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
Infinite Kiss

"Infinite Kiss" (בעברית: "נְשִׁיקָה אֵין־סוֹפִית") הוא שיר שהוקלט על ידי הזמרת הגרמנייה סנדרה, מתוך אלבום האולפן העשירי שלה, Stay in Touch (2012). הוא יצא לאור ב-2 בנובמבר 2012, בהוצאת חברות התקליטים וירג'ין רקורדס ו-EMI רקורדס, כסינגל השני והאחרון מתוך האלבום. את השיר כתבו ינס גאד והוברט קמלר (המבצע בו שירת רקע), להפקה מוזיקלית של בלנק & ג'ונס שהיו אחראים על הפקת האלבום כולו. מבחינת מוזיקלית ולירית, מדובר בשיר סינת'-פופ העוסק באהבה עזה.
השיר זכה לביקורות חיוביות ונאמר עליו כי: ”עוד חדשות טובות: השחיתות של הסינגל 'Infinite Kiss', יחד עם הקיטש של פנסי (פיט בלנק), נותרו ללא תחרות”. הווידאו קליפ הנלווה של "Infinite Kiss" צולם בשחור-לבן ובוים על ידי ינס גאד וסוזן סיגי, שעבד עם סנדרה גם על "Maybe Tonight".
רקע וכתיבה

השיר נכתב על ינס גאד והוברט קמלר ידי והופק על ידי בלנק & ג'ונס. בשנת 2012, הוציאה סנדרה את אלבום האולפן העשירי שלה, Stay in Touch. תחילה, הוחלט להוציא את "Maybe Tonight" בתור הסינגל המוביל מתוכו. הצלחתו התבטאה במצעדי ה-GfK אנטרטיינמנט בלבד, אך לא יצא לו קליפ נלווה והקידום שלו היה מועט. בהמשך לכך, הוחלט להוציא סינגל נוסף ואחרון מתוך האלבום: "Infinite Kiss". בשונה מזה הקודם, הוחלט לקדם אותו מסחרית ולהוציא לו קליפ נלווה כמו גם חמישה רמיקסים חדשים.
בספוטיפיי, זכה "Infinite Kiss" להצלחה כאשר צבר מיליון וחצי השמעות בסך הכול. מבחינה ביקורתית, זכה לשבחים גם כן. באתר laut.de (אנ') בו מתחו ביקורת על האלבום עצמו, הוחלט להפנות ביקורת חיובית כלפי השיר ונאמר: ”עוד חדשות טובות: השחיתות של הסינגל 'Infinite Kiss', יחד עם הקיטש של פנסי (פיט בלנק), נותרו ללא תחרות”.
וידאו קליפ

הווידאו קליפ הרשמי של "Infinite Kiss" פורסם בשנת 2012. הוא בוים על ידי ינס גאד וסוזן סיגי וכולל צילומים שונים שנלקחו מהופעה שסנדרה קיימה תוך כדי שביצעה אותו. בתחילתו, ניתן לראותה נמצאת בתוך מכונית כשהיא עוטה מסכת תחרה בהשראת הספר "חמישים גוונים של אפור" (2011) – שלטענתה השפיע רבות על אופיו של הקליפ.
נכון לפברואר 2024 עומד מונה הצפיות של הקליפ על למעלה מ-5 מיליון צפיות.
רשימת השמעה

תקליטור / הורדה דיגיטלית
"Infinite Kiss" (גרסת האלבום) – 2:50
"Infinite Kiss" (הוברט קאה מיקס) – 3:28
"Infinite Kiss" (מיקס רטרו משנות ה-80) – 4:55
"Infinite Kiss" (עריכת איביזה קלאב מיקס) – 3:55
"Infinite Kiss" (גרסה מורחבת) – 5:15
"Infinite Kiss" (איביזה קלאב מיקס) – 6:44
"Russian Eyes" –‏ 3:44
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  ארצות הברית | בילבורד הוט 100 | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 2 בנובמבר 2012 | תקליטור • הורדה דיגיטלית | וירג'ין • EMI |  |
הערות שוליים

1 2 3 4 5 6 7  Sandra - Infinite Kiss, נבדק ב-2024-04-20
1 2 3 4  Sandra – Infinite Kiss, נבדק ב-2024-04-20
1 2  Wie ein von Rentnerhänden mit bunten Farben übermaltes Jesus-Fresko., laut.de (בגרמנית)
↑  SANDRA MAYBE TONIGHT Video, נבדק ב-2024-04-20
↑  Sandra – Maybe Tonight, נבדק ב-2024-04-20
↑  Suche - Offizielle Deutsche Charts, www.offiziellecharts.de
1 2 3  Infinite Kiss, 2012-01-01, נבדק ב-2024-04-20
| סנדרה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | The Long Play • Mirrors • Into a Secret Land • Paintings in Yellow • Close to Seven • Fading Shades • The Wheel of Time • The Art of Love • Back to Life • Stay in Touch |  |
| אלבומים שונים | Reflections • The Platinum Collection • The Very Best of Sandra |  |
| אלבומי אוסף | Everlasting Love • My Favourites • So80s Presents Sandra |  |
| אלבומי להיטים | Ten on One (The Singles) • 18 Greatest Hits • The Essential Sandra |  |
| ערכים קשורים | ערבסקה • אניגמה • מיכאל קרצו |  |
| סנדרה – סינגלים |
| --- | --- | --- |
| The Long Play | "(I'll Never Be) Maria Magdalena" • "In the Heat of the Night" • "Little Girl" |  |
| Mirrors | "Innocent Love" • "Hi! Hi! Hi!" • "Loreen" • "Midnight Man" |  |
| Ten on One (The Singles) | "Everlasting Love" • "Stop for a Minute" |  |
| Into a Secret Land | "Heaven Can Wait" • "Secret Land" • "We'll Be Together" • "Around My Heart" |  |
| Paintings in Yellow | "Hiroshima" • "(Life May Be) A Big Insanity" • "One More Night" |  |
| Close to Seven | "Don't Be Aggressive" • "I Need Love" |  |
| 18 Greatest Hits | "Johnny Wanna Live" |  |
| Fading Shades | "Nights in White Satin" • "Won't Run Away" |  |
| My Favourites | "Secret Land '99" • "In the Heat of the Night '99" • "(I'll Never Be) Maria Magdalena '99" |  |
| The Wheel of Time | "Forever" • "Such a Shame" • "I Close My Eyes" |  |
| The Art of Love | "The Way I Am" • "What Is It About Me" |  |
| Back to Life | "In a Heartbeat" • "The Night Is Still Young" |  |
| Stay in Touch | "Maybe Tonight" • "Infinite Kiss" |  |
| סינגלים אחרים | "Andy mein Freund" • "Japan Ist Weit" • "Everlasting Love (PWL Remix)" • "Secrets of Love" |  |
רעיית יתר

אזור רעיית יתר, מערב ניו סאות' ויילס
הבדלים בכיסוי הצומח בתמונת לווין של גבול מצרים ישראל. ניתן לראות כי הצד המצרי סובל מרעיית יתר
רעיית יתר היא מצב בו צמחים נחשפים לרעייה אינטנסיבית למשך זמן ארוך, בו לא מספיקה הצמחייה להשתקם. התופעה יכולה להיגרם כתוצאה מגידול משמעותי של אוכלוסיית חיות בר באזור או כתוצאה מרעייה של חיות משק ללא תכנון, דהיינו ללא חלוקה שווה בין אזורי המרעה, או בזמן שאינו מתואם עם מחזור הצמיחה של העשב.[דרוש מקור]
הטענות כי רעיית יתר מובילה לצמצום יעילות הקרקע ופריונה ולצמצום מגוון הצומח בה עתיקות יומין. טענות נוספות הן כי היא תורמת למדבור ולסחיפת קרקע משום ששורשי הצמחים אינם מחזיקים את הקרקע והבהמות הרבות מהדקות אותה, תהליך הגורם למי נגר מוגברים. כתוצאה מצמצום ספיגת משקעים בקרקע, מאגר הפחמן והחנקן בקרקע יורד והיא נעשית פורייה פחות. נטען גם שהיא מסייעת להתפתחות מינים פולשים של צמחים.
רעיית יתר מובאת כדוגמה העיקרית של הטרגדיה של נחלת הכלל. פתרונות שהוצעו לרעיית יתר הם ויסות ותכנון הרעייה. התכנון יכול להיאכף על ידי חלוקה וגידור אזורים שונים שיאפשרו לצומח בהם לגדול. שיטות חקלאות בת קיימא כגון פרמקלצ'ר נותנות אף הן מענה לתופעה.
בישראל

בניסיון לצמצם את רעיית היתר נחקק בשנת 1950 ה"חוק להגנת הצומח (נזקי עזים)". החוק הגביל את מספר העזים הרועות בשטח קרקע נתון ובפרט באזורים מיוערים.
עם זאת, בשנות ה-90 טענו חוקרים שהחוק היה טעות היסטורית ושהבעיה בישראל היא מחסור ברעיה ולא רעיית יתר.. סיכום של מחקרי רעייה בישראל הראה שאין בישראל רעיית יתר, ושרעייה הכרחית לשמירה על מגוון ביולוגי בישראל.
ראו גם

הטרגדיה של נחלת הכלל
סחיפת קרקע
הערות שוליים

1 2  אבי פרבולוצקי ונועם זליגמן, המיתוס של רעיית יתר בנופי החורש הים-תיכוני
↑  הטרגדיה של נחלת הכלל, גארט הרדין
↑  נוסח החוק
↑  אתר כלנית וספר המרעה בישראל
| --- | --- |
בקרת זהויות :  GND: 4224351-8
משפט פוינטינג

באלקטרודינמיקה, משפט פוינטינג הוא ביטוי של שימור אנרגיה בשדה אלקטרומגנטי, בצורת משוואה דיפרנציאלית חלקית, שנוסח על ידי הפיזיקאי הבריטי ג'ון הנרי פוינטינג. משפט פוינטינג הוא אנלוגי למשפט עבודה-אנרגיה במכניקה קלאסית ודומה באופן מתמטי למשוואת רציפות, היות שהוא מקשר בין האנרגיה האגורה בשדה האלקטרומגנטי לבין העבודה הנעשית על מטען חשמלי, דרך הגדרת שטף האנרגיה באמצעות וקטור פוינטינג.
ניסוח המשפט > צורה כללית

התיאור המילולי של המשפט מבטא מאזן אנרגיה:
קצב העברת אנרגיה (ליחידת נפח) מאזור במרחב שווה לעבודה הנעשית על התפלגות המטען בתוספת שטף האנרגיה היוצאת מאותו אזור.
באופן מתמטי, ניתן לנסח את הצורה הדיפרנציאלית של המשפט:
כאשר  \nabla \cdot {\vec {S}} הוא הדיברגנץ של וקטור פוינטינג (שטף האנרגיה) ו־ {\vec {J}}_{f}\cdot {\vec {E}} הוא הקצב בו השדות מבצעים עבודה על אובייקט טעון ( {\vec {J}}_{f} הוא צפיפות הזרם החופשי,  {\vec {E}} הוא השדה החשמלי ו־ \cdot  מייצג מכפלה סקלרית). צפיפות האנרגיה  u ניתנת על ידי:
כאשר  {\vec {B}} הוא השדה המגנטי,  \varepsilon  הוא המקדם הדיאלקטרי ו- \mu  הפרמאביליות. המקדם הדיאלקטרי והפרמאביליות משקללים את השפעת המטענים הקשורים ולכן  {\vec {J}} מתייחס לצפיפות המטען החופשי בלבד ולא לצפיפות המטען הכוללת.
תוך שימוש במשפט הדיברגנץ, ניתן לנסח את הצורה האינטגרלית של משפט פוינטינג:
-{\frac {d}{dt}}\int _{V}u~\mathrm {d} V= \scriptstyle \partial V {\vec {S}}\cdot \mathrm {d} {\vec {A}}+\int _{V}{\vec {J}}\cdot {\vec {E}}~\mathrm {d} V
כאשר  \partial V היא שפת הנפח  V. הצורה של הנפח שרירותית אך קבועה בזמן לצורך החישוב.
ניסוח המשפט > בהנדסת חשמל

פרק זה לוקה בחסר. אנא תרמו לוויקיפדיה ו.
לצורך יישומים של הנדסת חשמל, המשוואה בדרך כלל נכתבת תוך פיתוח האיבר  u בדרך המזכירה משוואת רציפות:
הערות שוליים

↑  Introduction to Electrodynamics (3rd Edition), D.J. Griffiths, Pearson Education, Dorling Kindersley, 2007, p.364, ISBN 81-7758-293-3
↑  Electromagnetism (2nd Edition), I.S. Grant, W.R. Phillips, Manchester Physics, John Wiley & Sons, 2008, chapters 2 and 6, ISBN 9-780471-927129
| --- | --- |
בקרת זהויות :  NLI: 987007576812605171  LCCN: sh2010008391 
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
Quarterly Journal of Economics

| --- | --- |
 תדירות:  1 רבעון 
 מו"ל:  הוצאת אוניברסיטת אוקספורד 
 תאריכי הופעה:  1886–הווה (כ־138 שנים) 
 שפה:  אנגלית 
 מדינה:  ארצות הברית 
 ISSN:  0033-5533, 1531-4650
 qje.oxfordjournals.org
 
The Quarterly Journal of Economics (בראשי תיבות: QJE) הוא כתב עת מדעי לכלכלה אשר יוצא לאור מאוקטובר 1886.
כתב העת הוא כתב העת המקצועי הוותיק ביותר בתחום הכלכלה בשפה האנגלית ומהיוקרתיים ביותר בתחומו. הוא נערך במחלקה לכלכלה של אוניברסיטת הרווארד. כתב העת יצא לאור בהוצאת המכון הטכנולוגי של מסצ'וסטס וב-2011 עבר להוצאת אוניברסיטת אוקספורד.
נכון ל-2015 העורכים הראשיים של כתב העת הם רוברט בארו, אנדריי שלייפר, לורנס כץ ופול אנטרס, כולם פרופסורים באוניברסיטת הרווארד.
פרץ ציוני

| --- | --- |
אין תמונה חופשית
 לידה:  22 באפריל 1946 כ"א בניסן ה'תש"ו
 פטירה:  מרץ 2006 (בגיל 59) י"ט באדר ה'תשס"ו
 מקום קבורה:  בית הקברות פוניבז', בני ברק
 תקופת הפעילות:  ? – מרץ 2006 
 תפקידים נוספים:  רבה האשכנזי של עפולה; רב מושב שדה אילן
 בת זוג:  ויטל לבית אבלסון
הרב פרץ ציוני (כ"א בניסן ה'תש"ו, 22 באפריל 1946 – י"ט בניסן ה'תשס"ו, מרץ 2006) היה רב ישראלי שכיהן כרבה האשכנזי של עפולה מ-1975 ועד מותו.
ביוגרפיה

נולד לאביו הרב מנחם מאיר ציוני, אב בית דין בתל אביב (בנו של הרב ניסן בן-ציון) ולשפירנצא תקוה בת הרב פרץ סג"ל. למד בישיבת פוניבז' לצעירים, בישיבת חברון בירושלים וישיבת בית יהודה של הרב יחיאל מיכל פיינשטיין בתל אביב.
לאחר נישואיו ב-1969, התגורר בבני ברק. ב-1972 נבחר לרב מושב שדה אילן בגליל התחתון. ב-1975 נבחר לרבה של עפולה (במקום הרב אשר קרשטיין שנפטר באותה שנה). לצדו כיהן הרב הספרדי יהודה שטרית ולאחר פטירתו הרב שמואל דוד.
יזם את פרויקט "אדם לאדם אדם", במסגרתו מתקיימים מפגשים בין דתיים לחילונים.
בעפולה פרצה מחלוקת עזה בינו לבין ראש המועצה הדתית, ובגינה אף נמנע ממנו להגיע ללשכתו. בשנת 1988 הוחלט בהתכנסות משותפת של הרבנים הראשיים לישראל ונציגי משרד הדתות, כי במשך חצי שנה לשכת הרב ציוני תפעל בביתו, וכספי האגרות שנגבו בעבור רישום נישואין יופקדו בחשבון ייעודי. בשנת 1995 הועמד לדין בחשד שהוציא מן הכספים שהפקיד בחשבון הבנק לצרכיו הפרטיים, וכן שהעניק כשרות למפעלי מזון מחוץ לתחום השיפוט של עפולה. הוא הורשע בגניבה בידי נפקד, בהפרת אמונים בידי עובד ציבור ובקבלת שוחד. הרב ציוני ערער לבית המשפט העליון בטענה שמעשיו נעשו בתום לב. בית המשפט קיבל חלקית את ערעורו, ומחק חלק מסעיפי האישום, בעודו מותיר חלק מאישומי השוחד והגניבה. עונשו נקבע ל-6 חודשי עבודות שירות, שנתיים מאסר על תנאי וקנס של 80,000 שקלים. לאחר ההרשעה, הגיש סגן שר הדתות קובלנה כנגד הרב ציוני לבית דין משמעתי של רבני העיר, וזה החליט לא להעבירו מתפקידו אלא לאסור עליו לעסוק בכשרות ורישום נישואין. היועץ המשפטי לממשלה אליקים רובינשטיין עתר לבג"ץ בדרישה להעבירו מתפקידו.
נפטר ב-2006 ונקבר בבית הקברות פוניבז' בבני ברק.
על שמו רחוב בעפולה.
משפחתו

היה נשוי לוויטל בת הרב חיים אבלסון, מורה ורכזת בנות שירות לאומי של האגודה להנדבות בעפולה, שנבחרה לאחת הנשים פורצות הדרך בעפולה ב-2022. לזוג נולדו תשעה ילדים.
גיסיו היו הרב יעקב יוסף אויערבך, רבה של רמת חן והרב שמחה זיסל שפירא ראש ישיבת תפארת ישראל. הרב יהודה זרחיה סגל ומנחם ציוני היו בני-דודיו, והרב יוסף שלום אלישיב היה בן-דודו של אביו.
הערות שוליים

↑  ידיעה, על המשמר, 29 בנובמבר 1973
↑  ת”פ  163/92 מדינת ישראל נ’ ציוני, פ”מ תשנ”ה (3) 441,447
↑  ע”פ 7318/95 פרץ ציוני נ’ מדינת ישראל (18/08/1996).
↑  רובינשטיין מבקש מבג"ץ להדיח את רב עפולה שהורשע בגניבה, באתר גלובס, 27 ביולי 2007
↑  רב בפטרסון, ניו ג'רזי, ראש ישיבת הרב קוק במונטווידאו, אורוגוואי ור"מ בישיבת בית שמואל בחדרה. ראו אודותיו כאן.
↑  לאחר פטירתו נישאה אלמנתו לרב מנחם מאיר ציוני, אבי חתנה.
↑  דניאל דדון, הרבנית ויטל ציוני נבחרה לאחת מהנשים פורצות הדרך בעפולה, באתר mynet‏ העמק, 11 באפריל 2022
ליגת העל בכדוריד

| --- | --- |

 שם מלא:  ליגת העל בכדוריד
 כינוי:  ליגת ווינר בכדוריד
 תחום:  כדוריד
 ארגון:  איגוד הכדוריד בישראל
 מדינות:  ישראל
 קבוצות:  11
 תקופת הפעילות:  1955–הווה (כ־69 שנים)
 שמות קודמים:  ליגת ביג ווינר, ליגת בנק יהב
 אלופה נוכחית:  א.ס. רמת השרון (1)
 מירב הזכיות:  הפועל ראשון לציון (18)
 מפעל מקביל:  גביע המדינה בכדוריד
 מפעל נמוך:  הליגה הלאומית בכדוריד
 www.handballisr.co.il
ליגת העל בכדוריד (נקראת גם "ליגת ווינר בכדוריד") היא הליגה הבכירה בענף הכדוריד הישראלי, והיא מנוהלת על ידי איגוד הכדוריד בישראל, הליגה הוקמה בשנת 1954 וקבוצת מכבי רחובות הייתה הראשונה שזכתה בתואר האליפות. הפועל ראשון לציון היא בעלת מירב הזכיות באליפות עם 18 אליפויות. משחקי הליגה משודרים בערוץ הספורט.
היסטוריה

משחקי הליגה החלו בשנת 1954 במתכונת של כדוריד 11. בשנת 1959 המשחקים הפכו מעורבים, חלקם שוחקו במתכונת של כדוריד 11 במגרשי כדורגל וחלקם שוחקו במתכונת חדשה שהייתה נהוגה באירופה, כדוריד 7. אלופות הליגה הראשונות היו מכבי רחובות, הפועל רחובות, מכבי ראשון לציון ומכבי רמת גן. משנת 1964 הכדוריד בישראל שוחק במתכונת של 7 שחקנים. עד אמצע שנות השמונים, הכדוריד בארץ התרכז במקומות כמו פתח תקווה, רמת גן ורחובות, שמשלוש הערים האלו שיחקו 7 קבוצות. החל משנות השמונים, ההגמוניה נדדה לראשון לציון עת מכבי המקומית זוכה ב-3 אליפויות רצופות בין השנים 1984–1987. החל משנת 1984 ועד שנת 2013, מלבד שנת 2002 שבה זכתה אס"א ת"א לראשונה באליפות, מכבי והפועל ראשון לציון שלטו ביד רמה בכדוריד הישראלי. קבוצות כמו הפועל רחובות ירדו מנכסיהם בעקבות בעיות תקציביות. שלוש הערים ששלטו בכדוריד הישראלי, רמת גן, פתח תקווה ורחובות החלו מגמה של התדרדרות.
בסוף שנות ה-90 של המאה ה-20 התאחדו הפועל ומכבי רחובות, צעד דומה התבצע בפתח תקווה ששבה לליגת העל עם הקבוצה המאוחדת. מכבי רמת גן וארזים ר"ג התאחדו גם הן. הקבוצות המאוחדות לא נחלו הצלחה רבה. עירוני רחובות בעונתה הראשונה שלאחר האיחוד הגיעה לגמר גביע המדינה בשנת 2000, בראשות המאמן שלמה הופמן והצעירים האחים שור, אך נכנעה בגמר למכבי רעננה של ארז גורלנד. רק בשנת 2011 הצליחה הקבוצה המאוחדת של רחובות לשוב לליגת העל והיא הקבוצה היחידה שיציבה לאחר האיחוד. קבוצות שבהן לא הצליח האיחוד כמו עירוני פתח תקווה שנשרה מליגת העל ואז פוצלה מחדש. ארזים ר"ג שירדה שתי ליגות בשנה אחת. בשנת 2014 שבה לליגת העל הפועל רמת גן, כמו כן סממנים ראשונים לפיצול הקבוצה המאוחדת ברחובות על ידי שחקני עבר כמו אלוני גמליאל, איתן מדמוני ויהודה סנדלר.
לאורך כל שנות ה-90 של המאה ה-20 שלטה בכדוריד הישראלי הפועל ראשון לציון. הפועל ראשון לציון נהנתה מפירוקן של יוגוסלביה וברית המועצות כשמנהלי הקבוצה, דאז איציק פרנקל ועמי שדה סוחפים אחריהם מתאזרחים להפועל ראשון לציון. שחקנים שהיו שם דבר בכדוריד האירופאי כמו איגור ביאליק, ליאוניד ברנשטיין ולוניה דורשנקו הגיעו לישראל. הפועל ראשון לציון נהנתה מאוד משירותי המתאזרחים, יבגני אוליינק, ואדים וליישו ויבגניה ספצ'וק.
בשנת 2002 איבדה הפועל ראשון לציון את האליפות לאס"א תל אביב של ישראל ברנר. בשנתיים שלאחר מכן גברה הפועל על אס"א אך ההגמוניה והשליטה המוחלטת בענף הגיעה לסיומה עת מכבי ראשון לציון בראשות המאמן גלעד מאור הלכה והתחזקה. מכבי ראשון לציון זכתה בתארה הראשון בעידן החדש בשנת 2003, כשגברה בגמר על אס"א תל אביב, מה שסימן לבאות, עשור של משחקים מכריעים בין הראשוניות על האליפות.
בשנת 2014 זכתה קבוצת מכבי תל אביב באליפות ראשונה בתולדותיה ולראשונה מזה 12 שנה שהאליפות נדדה מראשון לציון. בשנת 2015 זכתה קבוצת הפועל ראשון לציון בדאבל היסטורי לאחר 14 שנה, בגביע המדינה וגם באליפות ושניהם נגד היריבה העירונית מכבי ראשון לציון.
בשנת 2019 זכתה קבוצת הפועל אשדוד באליפות ראשונה בתולדותיה ובפעם הראשונה הוכתרה אלופה מאזור הדרום.
עונת 2019/2020 הופסקה באמצע חודש מרץ בשל התפרצות נגיף הקורונה בישראל. ב-1 ביוני 2020 אישר איגוד הכדוריד את סיום העונה. מכבי ראשון לציון, שהייתה במקום הראשון ועם אחוזי צבירת הנקודות הגבוהה ביותר, הוכתרה כאלופה.
שחקנים בולטים

אחד משחקניה הבולטים של הליגה הוא עידן מימון, שסחף את הפועל ראשון לציון אחריו לתארים רבים. מימון שיחק בגרמניה וסייע לנבחרת ישראל בעלייה לאליפות אירופה 2002. בשנת 2013 שבר מימון את שיאו של עקיבא לפלר בשיא הכיבושים לשחקן יחיד. עוד שחקנים ישראלים בולטים בכדוריד הישראלי לאורך השנים: שי יפה, גל אברהם, דובי ישועה, יואב נאמן, אמיר שור, אייל שור, אמיר לנגליב, איתן מדמוני, אלון גמליאל, הראל מוריץ, יוסי ישועה, שחר הבר, יעקב סנדלר הישראלי, יעקב סנדלר הרוסי, תום מטלון, עופר לוזון, שימי ז'אן, איציק חליפי, מישה לוין, דודי בלסר, אודי סלע, חן פומרנץ, בני גוז, עקיבא לפלר, בני נאמן, אריאל רוזנטל, אמיר פופקו, דורון דיין, דני טורקניץ, שלמה הופמן, אבישי סמולר, אולג בוטקנו ועוד.
ניהול

הליגה נחשבה עד שנת 2011 לחצי מקצוענית. בשנת 2012 הכדוריד הפך לענף מועדף מה שזיכה את איגוד הכדוריד בתקצוב גדול יותר. קבוצות רבות תקציב כמו מכבי תל אביב החתימו שחקנים על חוזים מקצוענים, לראשונה בתולדות הכדוריד הישראלי. עם זאת, עדיין כמעט כל השחקנים בליגה מחזיקים בעבודה נוספת.
משחקי ליגת העל מנוהלים על ידי שופטים מטעם איגוד השופטים. השופטים המצליחים לאורך השנים: שלמה כהן, יורם פרץ, אבנר זינגר ודוד בוקר. הזוג כהן ופרץ הם המצליחים ביותר במישור הבינלאומי, עם למעלה מ-300 משחקים בינלאומיים בארבע יבשות, שבעה גמרים אירופאיים, אליפויות אירופה ועולם. כל עונה הצמד מנהל משחקים בליגת האלופות באירופה, כאשר בשנת 2014 שפט בפיינל פור האירופאי.
הצמד המצליח נחשב לאחד מזוגות השופטים הבכירים בעולם ומדורגים ב-10 הראשונים באירופה ובין 20 המובילים בעולם.
המשחק המרכזי בליגת הכדוריד משודר בערוץ הספורט. שאר המשחקים מועלים לאינטרנט וניתנים לצפייה. מדי חודש משודר מגזין כדוריד יד 5 בערוץ הספורט.
הליגה כיום > קבוצות

בליגת העל בכדוריד משחקות 11 קבוצות, נכון לעונת 2025/2024:
א.כ. נס ציונה
הפועל ראשון לציון
מכבי ראשון לציון
א.ס. רמת השרון
מ.כ. יובלים חולון
מכבי קריית מוצקין
הפועל אשדוד
בני הרצליה
הפועל קריית אונו
מ.כ באר שבע
הליגה כיום > שיטת המשחקים

ליגה סדירה בת שני סיבובים: כל קבוצה משחקת נגד כל קבוצה פעמיים. ניצחון שווה שתי נקודות, תיקו שווה נקודה והפסד אינו מזכה בנקודות. הדירוג נקבע לפי מספר הנקודות. אם יש שוויון במספר הנקודות נקבע הדירוג על פי תוצאת המשחק (או המשחקים) בין הקבוצות.
8 הראשונות בסיום שני הסיבובים ישחקו ברבע גמר הפלייאוף בסדרות של הטוב מ-3 משחקים, כאשר הראשונה תשחק נגד השמינית, השנייה נגד השביעית, השלישית נגד השישית והרביעית נגד החמישית. הקבוצה שדורגה במקום גבוה יותר מארחת את המשחקים הראשון והשלישי. קבוצה שמנצחת ב-2 משחקים זוכה בסדרה. אם שתי הקבוצות מנצחות משחק אחד כל אחת, והמשחק השלישי נגמר בתיקו, נקבעת העולה לגמר לפי הפרש שערים טוב יותר. אם הפרש השערים שווה, מאריכים את המשחק ב-10 דקות. שתי המנצחות בסדרות רבע הגמר עולות לחצי גמר הפלייאוף.
חצי גמר הפלייאוף: אליו מעפילות כל הקבוצות שניצחו בסדרה של הטוב מ-5 משחקים ברבע הגמר. המנצחת בסדרה בין המקום הראשון לשמיני משחקת נגד המנצחת בסדרה שבין המקום הרביעי למקום החמישי. המנצחת בסדרה שבין המקום השני לשביעי משחקת נגד המנצחת בסדרה שבין המקום השלישי לשישי. יתרון הביתיות הוא תמיד של הקבוצה שדורגה במקום גבוה יותר בסיום הליגה הסדירה.
גמר הפלייאוף: סדרת גמר הפלייאוף היא בשיטת הטוב מ-5. הקבוצה שדורגה במקום גבוה יותר מארחת את המשחק הראשון, השלישי והחמישי. קבוצה שמנצחת ב-3 משחקים זוכה באליפות. אם שתי הקבוצות מנצחות ב-2 משחקים כל אחת, והמשחק החמישי נגמר בתיקו, נקבעת האלופה לפי הפרש שערים טוב יותר. אם הפרש השערים שווה, מאריכים את המשחק ב-10 דקות.
פלייאוף תחתון: בסיום הליגה הסדירה ארבע הקבוצות שסיימו אחרונות מתמודדות בשיטת ליגה של שלושה מחזורים עם גרירת נקודות מהליגה. שתי הקבוצות שסיימו במקומות 9–10 יזכו לארח שני משחקים. הקבוצה שמסיימת אחרונה בפלייאוף נושרת אוטומטית ללאומית, אותה מחליפה הקבוצה במקום הראשון בליגה הלאומית. הקבוצות במקומות 10–11 משחקות בהתאמה במשחקי מבחן בית-חוץ נגד הקבוצות במקומות 2–3 מהלאומית.
קביעת היורדות ללאומית: הקבוצה המסיימת אחרונה בסיום הפלייאוף התחתון יורדת לליגה לאומית, אותה מחליפה הקבוצה שסיימה ראשונה בלאומית.
חסויות

בעבר נקראה הליגה "ליגת בנק יהב" בעקבות הסכם חסות עם הבנק אך בשנת 2010 נחתם הסכם חסות עם המועצה להסדר ההימורים בספורט ושמה של הליגה שונה ל"ליגת ביג ווינר", שנה לאחר מכן שונה שמה של הליגה שוב ל"ליגת ווינר בכדוריד".
אליפויות לפי קבוצה

| מקום | קבוצה | אליפויות |
| --- | --- | --- |
| 1 | הפועל ראשון לציון | 18 |
| 2 | מכבי ראשון לציון | 17 |
| 3 | הפועל רחובות | 13 |
| 4 | מכבי רחובות | 5 |
| 5 | הפועל פתח תקווה | 3 |
| 5 | מכבי פתח תקווה | 3 |
| 7 | הפועל רמת גן | 2 |
| 7 | מכבי תל אביב | 2 |
| 7 | הפועל אשדוד | 2 |
| 10 | מכבי רמת גן | 1 |
| 10 | הפועל הרצליה | 1 |
| 10 | אס"א תל אביב | 1 |
| 10 | א.ס. רמת השרון | 1 |
הערות שוליים

↑  כדוריד: האיגוד אישר את סיום העונה, מכבי ראשון לציון הוכרזה כאלופה, באתר וואלה, 1 ביוני 2020
| כדוריד בישראל ישראל |
| --- | --- | --- |
| ליגות וגביעי גברים | ליגת העל • הליגה הלאומית • הליגה הארצית • גביע המדינה • גביע איגוד השופטים |  |
| ליגות וגביעי נשים | ליגת אתנה • גביע המדינה לנשים |  |
חיים יצחק הלוי

| --- | --- |
אין תמונה חופשית
 לידה:  ה'תר"ף צנעא שבתימן
 פטירה:  ב' בניסן ה'תשס"ה (בגיל 85 בערך) ישראל
 מקום פעילות:  תימן, ישראל
 השתייכות:  ציונות דתית
 תפקידים נוספים:  רבה של הרצליה
 רבותיו:  אביו הרב יחיא יצחק הלוי, הרב חיים חובארה, הרב חיים כסאר, הרב סעיד עוזרי
הרב חיים יצחק הלוי (ה'תר"ף - ב' בניסן ה'תשס"ה) היה רבה של העיר הרצליה.
חייו

נולד בצנעא בירת תימן כבן הזקונים של הרב יחיא יצחק הלוי, שהיה רבה הראשי של תימן. למד מפי אביו, וכשנפטר אביו עבר ללמוד אצל תלמידו של אביו, הרב חיים חובארה. המשיך את לימודיו אצל הרב חיים כסאר בישיבת בית אלשיך. כמו כן היה תלמידו של הרב סעיד עוזרי. כשהחל מבצע על כנפי נשרים נותר בתימן, כדי לסייע מבחינה מנהלית לארגון העלייה. רק לאחר שישה חודשים, כשנסתיימה העלייה לישראל, יצא הוא מתימן לישראל.
בהגיעו לישראל פגש באחיו הרב שלום יצחק הלוי, שאותו לא הכיר עד אז מפני שאחיו עלה לארץ ישראל טרם נולד, ובהמלצתו הלך ללמוד בישיבות ירושלים, ביניהן ישיבת מרכז הרב. בשנת תשכ"ב מונה לרב שכונה בהרצליה, וכעשר שנים לאחר מכן (תשל"ב, 1972) נבחר לרב העיר הספרדי. לאחר בחירתו הוגשה בקשה לצו על תנאי ולפסילת בחירתו, בשל מה שנראה למגישיו כאי־חוקיות בפעילותו של הגוף הבוחר, שנדחתה על ידי בית המשפט העליון. הרב יצחק הלוי שימש בתפקיד זה עד מותו, במשך שלושים וארבע שנה, לצד רבה האשכנזי של העיר יצחק יחיאל יעקבוביץ.
נפטר בב' בניסן תשס"ה. היה נשוי למזל, ולא הותיר אחריו בנים. על שמו תיכון לחיים אחי"ה בהרצליה, והעמותה "ברכת חיים לתורה ולתעודה".
לקריאה נוספת

"הרה"ג חיים בכ"ר יחיא יצחק הלוי – רב העיר הרצליה", בתוך: הרב אבירן יצחק הלוי (עורך), איש ימיני: ספר הזיכרון למרן הגאון הרב יחיא יצחק הלוי זצוק"ל, כרך רביעי, בני ברק, תשע"ג, עמ' רג–רכח
הערות שוליים

↑  אושרה בחירת הרב התימני בהרצליה, דבר, 3 ביולי 1962
↑  בוטל צע"ת נגד בחירת רב בהרצליה, מעריב, 3 ביולי 1962
↑  פ"כ מס' 37 מישיבת מועצה מן המניין שהתקיימה ביום שלישי, ה' באדר ב' תשע"ו, 16.3.1
סיפורת בזק

סיפורת בזק (באנגלית: Flash Fiction) היא סוגה ספרותית של סיפורים קצרים במיוחד. כיוון שאבחנתו כסגנון נבדל היא חדשה יחסית, אין הסכמה מקובלת לשמו בעברית, ויש המכנים אותו גם "קטע" או "סיפור".